《和陶渊明饮酒二十首》
元代·方回

明年五十九，早岁已闻道。
忆昔初远游，岂信今遽老。
暇日一醉娱，往事万念槁。
悬知身死后，岂无数诗好。
心欲刊晋史，罪匪一灵宝。
陶翁焉得作，细与问江表。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。